Det ble avholdt styremøter nr. 06-14 i Momarken-selskapene 30-06 i Riggesemvn 157, Hobøl. Samtlige styremedlemmer med unntak av Ole Jonny Hansen var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

\*Omsetningsrapport pr uke 26. Omsetningen på hestespill vil ligge opp mot 100 mill. bak fjoråret etter 1. halvår.

\*Møte med NR og DNT 24-06 vedrørende terminliste 2014.

\* Lønnsoppgjør 2014. Med de store budsjettkuttene som DS’ene har fått i år, har Momarken ikke økonomisk evne til lønnsøkning i år. Vi ber derfor om forståelse for at både heltidsansatte og løpsdagsfunksjonærer må avstå lønnsøkning i år. Både Biri og Øvrevoll har gjennomført et 0-oppgjør.

\*Momarken søker å avholde en kommisjonærdag i samarbeide med NR’s salgsavdeling hvor kommisjonæransatte får oppleve et travstevne «live» for derigjennom bli bedre til å selge våre hestespillprodukter.

Orienteringen med kommentarer ble tatt til etterretning.

Folkehesten 2015.

DNT har sendt forespørsel til DS’ene om å delta i Folkehesten 2015 på samme vilkår som i år, dvs. betale 50.000.- i deltakeravgift til DNT og forplikte seg til arrangementer og markedsføring for det samme beløp, dvs. til sammen ca. 100.000.-

Styret fattet følgende vedtak:

Momarken kan delta i Folkehesten 2015 på følgende forutsetninger:

* Samtlige totalisatorbaner blir med.
* Max 25 andeler kjøpes og videreselges av Momarken. Resterende andeler selges gjennom foreningsdelen; DNT, forbund og lokallag som er ansvarlig for rekruttering.
* Med de budsjettkuttene som DS’ene har fått har ikke Momarken anledning til å betale en avgift på kr 50.000.- for å delta i Folkehesten 2015.

Regnskapsrapport pr april.

Rapport med kommentarer var forhåndsutsendt og ble kommentert av daglig leder.

Rapporten med kommentarer ble tatt til etterretning.

Andre referatsaker.

Det ble informert om forbundsledermøte som skal avholdes ifm Jarlsberg Grand Prix.

Eventuelt.

Ingen saker ble tatt opp.